GiliGold/VAD_KnessetCorpus huggingface dataset:
<אליהו אוזן: קמה וועדה מיוחדת, היו שני אלמנטים ודיבר על זה אליעזר שצריך להגדיל את הוועדות ושצריך להגדיל את קצב העבודה.
<אליהו אוזן: יש כאן אלמנט נוסף שנקרא צורת העבודה של הועדה.
<אליהו אוזן: העירו כאן שכל דבר הופך להיות מתיישב ואז זה הופך להיות בבית משפט.
<אליהו אוזן: זה מושך את העסק.
<אליהו אוזן: אחרי שכבר יש החלטת בית משפט, יש שיטה קבועה שמעררים על ההחלטה וכשמעררים עליה יש אחרי זה עוד החלטת בית משפט.
<אליהו אוזן: גם אחר כך גם כשיש החלטת בית משפט עד שמגיע הכסף לחקלאים זה זמן ארוך.
<אליהו אוזן: אני זוכר את אחד החקלאים הטובים, שביקש לא להגיד את שמו, אחד החקלאים הכבדים בגוש קטיף שחיכה לכספים שיגיעו, הם לא הגיעו, הוא פשט רגל, הפסיק להעסיק 30 תושבים מגוש קטיף שהוא העסיק.
<אליהו אוזן: התוצאה הייתה שחודש אחרי זה הגיע אליו הכסף שאילולי היה מגיע בזמן הוא לא פושט רגל ולעוד 30 איש הייתה עבודה.
<אליהו אוזן: בנוגע ל"חלוציות" אבקש לומר משהו, אנחנו בהליך משפטי על מחירים.
<אליהו אוזן: המדינה קבעה שאנחנו שילמו מחיר עודף על מחירי המגרשים.
<אליהו אוזן: המדינה החליטה להתעלם מהעניין הזה, פנינו לבית משפט, בית המשפט שלח אותנו לגישור.
<אליהו אוזן: מדינת ישראל באופן שרירותי מותחת את הגישור.
<אליהו אוזן: לנו לא איכפת שיגידו לא, תחזירו את הנושא לבית המשפט ואנחנו נמשיך הלאה.
<אליהו אוזן: מנהלת תנופה סירבה לבוא לדיון.
<אליהו אוזן: יוצא שמשרד השיכון והבינוי שהוא המשרד האמון עלינו הוא בעצם נגדנו בתחום הזה ואנחנו ועל זה מצרים מאוד.
<אליהו אוזן: נושא אחרון, בתור חבר מועצה וחבר מליאה במועצה האזורית אשכול, ישנה בעיה של כספים שמגיעים למועצות, לא מגיעים.
<אליהו אוזן: המועצות מצרות על כך, זה לוקח המון המון זמן, המועצות סוחבות עליהן את כל הטיפול בנו – דבר זה לא מתקבל על הדעת באופן חד-משמעי.
אמנון כהן: עוד אחד מהמבקשים ואחר כך ראש המועצה ואחריו השר.
<אילן לפלר: אני מזכיר מושב גני טל.
<אילן לפלר: באתי לכאן בנושא של ריבית והצמדה על מס רכישה לנחלות.
<אילן לפלר: חתמנו חוזה בשנת 2008 עם המדינה וגם עם מנהל מקרקעי ישראל לגבי נחלות.
<אילן לפלר: בתחילה לא נאמר לנו שצריך לשלם מס רכישה, אף אחד לא דיבר על זה למרות שההסדר שהיה עם המדינה קבע שהבנאדם ישלם והמדינה מחזירה לו.
<אילן לפלר: בעצם לא הייתה שום מניעה מאף אחד לשלם את זה כי הוא היה אמור לקבל את הכסף בחזרה.
<אילן לפלר: דברתי בזמנו עם איזה עורך דין שמתעסק במיסים, הוא אמר שגם בגין נחלות צריכים לשלם מס רכישה.
<אילן לפלר: נגשתי למס הכנסה, נראה לי שחידשתי להם משהו, אז הם התחילו לברר ואמרו לי 'כן, אתה צריך מס רכישה'.
<אילן לפלר: הביאו שמאות וקבעו מס רכישה לשנת 2008 בזמן שעשינו את החוזה.
<אילן לפלר: אחרי ששילמנו את מס הרכישה קיבלו במקביל דרישה לתשלום ריבית והצמדה.
<אילן לפלר: אמרו לנו, 'הכסף שכב אצלכם, אתם הרווחתם על הכסף'.
<אילן לפלר: אמרנו למס הכנסה שהכסף לא שכב אצלנו, הכסף שכב במדינה, היינו אמורים לקבל אותו בעסקת ברטר כזאת.
<אילן לפלר: זה לא מעניין אף אחד.
<אילן לפלר: אנחנו מתרוצצים מפה לשם כולל אצל השר אורי אריאל.
<אילן לפלר: אנחנו מדווחים על הבעיה והנושא לא נפתר.
אמנון כהן: מדוב ר בריבית והצמדה על מס רכישה?
<אילן לפלר: על מס רכישה שהיינו אמורים לקבל מהמדינה.
אמנון כהן: המועצה האזורית חוף אשקלון בבקשה.
אמנון כהן: תעלה בבקשה כאן את עניין התושבים שאתה קולט, הממשק מדינה ואתה בתווך.
<יאיר פרג'ון: אני חייב להודות ולהגיד שמאז שמנהלת תנופה נכנסה למשרד השיכון והבינוי באחריותו של השר אורי אריאל ובניהולו של החבר ישראל מלאכי ניכר שישנו שינוי בתפיסת העולם וגם בתפיסה הניהולית.
<יאיר פרג'ון: ממה שאני שומע כאן כנראה זה לא מספיק עדיין, אבל לפחות בכיוון של תכנית עבודה שדבר בנוי על אופניו ועם זה אני אופטימי.
<יאיר פרג'ון: המועצה האזורית חוף אשקלון קלטה כ- 50% מכלל המפונים במספר מקבצים, גם במושב מבקיעים וגם בכרמיה, תלמי יפה, בבת הדר והישוב הגדול ביותר ניצן רק ווילות, הוצבו שם 600 מגורים ומיד לאחר מכן נוספו עוד 100 יחידות לבנים שבאו לגור במקום.
<יאיר פרג'ון: ש הולכים לגור בשני ישובים, האחד בישוב ניצן שמורחב בקליטת נווה דקלים והישוב החדש באר גנים.
<יאיר פרג'ון: עוד לפני שהתקבלה החלטת ממשלה שקבעה שהרשות המקומית היא האחראית על המשך הטיפול במפונים, אני מברך על אותה החלטת ממשלה, המועצה לקחה על עצמה כבר אז לבנות מבני ציבור למשל: שני גני ילדים שפועלים מעל שנתיים.
<יאיר פרג'ון: הקמנו בית ספר יסודי בתוך מועדון נוער בבאר גנים.
<יאיר פרג'ון: עדיין לא בנינו את בית הספר היסודי, אבל השתמשנו במבנה של מועדון נוער שמשרד השיכון והבינוי בנה.
<יאיר פרג'ון: הקמנו במקום ישיבה תכנית של בני המועצה, שוב במבנה מועדון נוסף.
<יאיר פרג'ון: כל זה כשעדיין אין לנו את מבני הציבור הפורמאליים.
<יאיר פרג'ון: בנינו גם את בית הספר של האולפנא שנמצא ב"ניצן", אבל עדיין לא נכנסו התלמידות מאחר והפנימייה עדיין לא מוכנה.
<יאיר פרג'ון: כל מטלה שקיבלנו ביצענו ונבצע אותה - - -
אמנון כהן: בדברים האלה הממשלה עוזרת לך בחינוך, בבינוי?
<יאיר פרג'ון: בסיכומו של דבר הממשלה משלמת.
<יאיר פרג'ון: החבר אליהו אוזן דיבב כאן על עיכוב בהעברה.
<יאיר פרג'ון: למשל בשנה שעברה התחלנו לקבל את הכסף בחודש אוקטובר, ממש סוף השנה, זה תקציב מדינה.
<יאיר פרג'ון: במועצה אזורית כמו שלנו, כמו שאומרים החבר'ה בארבע עיניים, 'מוקפת באויבים' עם עזה מפה, ים משם - - -
אמנון כהן: אנחנו אישרנו כאן תקציב באוגוסט.
<שר הבינוי והשיכון אורי יהודה אריאל: אני אענה רק על השאלה הזאת.
<שר הבינוי והשיכון אורי יהודה אריאל: הרי כולם יודעים שהתקציב הופעל בחודש ספטמבר, הוא אושר באוגוסט והופעל בספטמבר.
<שר הבינוי והשיכון אורי יהודה אריאל: אי אפשר להעביר כסף לאף אחד קודם, זה לא משהו בעייתי פה.
<יאיר פרג'ון: בנוגע לשאלה ששאלת, אכן הכסף הגיע בסופו של דבר, אבל הוא הגיע באיחור.
<יאיר פרג'ון: לפעמים למועצה האזורית למשוך עשרה חודשים ולהמשיך זה קשה מאוד, מדובר בעובדים ובשכר.
אמנון כהן: יש עוד בעיות מבחינת השלטון המרכזי?
<יאיר פרג'ון: מבחינת השלטון המרכזי ישנה החלטת ממשלה אחרונה שאומרת שהמועצות האזוריות תיקחנה על עצמן את הטיפול במופנים מול משרדי הממשלה השונים.
<יאיר פרג'ון: אני מברך על כך.
<יאיר פרג'ון: אבל אבקש להעיר כאן לתשומת הלב, לא ראוי להעביר שום אחריות מסמכותה של המועצה האזורית לשום מסגרת שאיננה מועצה אזורית.
<יאיר פרג'ון: כל מסגרת אחרת שאיננה המועצה האזורית צריכה להיות בהסכמה של המועצה האזורית ובתיאום איתה.
<יאיר פרג'ון: אמרת בוודאי, ואני מקווה שזה ירשם.
<יאיר פרג'ון: הבעיה שהחלטת הממשלה מאפשרת להעביר את התקציבים לגופים אחרים שאינם המועצה האזורית כדי שהם יטפלו במפונים.
<יאיר פרג'ון: בעניין הזה זו הסמכות של המועצה האזורית.
<יאיר פרג'ון: אסור לפגוע בקונסטיטוציה של המועצה האזורית והכול צריך לעבור דרך המועצה האזורית.
<יאיר פרג'ון: חלק נוסף שקשור כאן לחברים מאזור התעשייה.
<יאיר פרג'ון: אתר הקרווילות ניצן שהיה מיועד למשך שנתיים וארבע, בתב"ע המקורית שלו הוא מיועד אזור חקלאי והוא מיועד לחזור להיות אזור חקלאי והנה כבר 9 שנים ועד שהכול יסתיים זה יכול להימשך עוד מספר שנים.
<יאיר פרג'ון: המועצה האזורית יכולנו לקדם את האזור הזה כאזור תעסוקה.
<יאיר פרג'ון: שני דברים, תמ"א 39 שנתנה למפונים פתרון מגורים לא נתנה אזורי תעסוקה למפונים בתוך האזור של המפונים עצמו.
<יאיר פרג'ון: למועצה גם כך לפני כן לא היו לה אזורי תעסוקה והיא קלטה קבוצה גדולה ומבורכת של תושבים כשלה בעצם אין מקומות תעסוקה.
<יאיר פרג'ון: אנחנו רוצים לקדם את האזור הזה כאזור תעסוקה.
<יאיר פרג'ון: אני חייב להודות שקיבלנו את ברכת הדרך מהשר ומנהלת תנופה עוזרת לנו בעניין.
<יאיר פרג'ון: פה אולי אפשר למצוא איזה חיבור במציאת הפתרון לחבר'ה של אזור התעשייה ארז יחד עם הזכויות שיכולות להיות להם באזור הזה.
<יאיר פרג'ון: זה עלה רק עכשיו תוך כדי השיחה כששאלתי באיזה נושא הוא הגיע - - -
אמנון כהן: טוב שיש וועדה ושאתם מתייעצים.
<יאיר פרג'ון: בעניין הזה באמת נברך אם הוועדה תתכנס באופן יותר דחוף על מנת למצוא פתרונות קדימה.
אמנון כהן: זה תלוי בתשובות השר.
<יאיר פרג'ון: גם בסוגיה של הרבנים שהעלה חברנו אליעזר אוירבך, כל דבר כזה צריך להיות בתיאום ובהסכמה של הרשות המקומית, ושלא יעשה דבר מעל ראשה של הרשות המקומית.
<יאיר פרג'ון: אלה עיקרי הדברים חברים יקרים.
אמנון כהן: מעוזיה סגל בבקשה.
אמנון כהן: יישר כוח, אני מכיר אותך הרבה שנים, יישר כוח.
<מעוזיה סגל: כמה שאני זוכר ברמלה היית אחראי על הרווחה ושם נפגשנו.
<מעוזיה סגל: כאן לא שמעתי מילה אחת על המפונים שנמצאים במצוקה עד היום.
<מעוזיה סגל: המצוקות של המפונים עליהם אני מדבר, מבחינתי הם במצב של פוסט-טראומה ופוסט-טראומה לא עוברת ביומיים.
<מעוזיה סגל: הבעיות מתגברות.
<מעוזיה סגל: המפונים עוברים לבתי קבע וחלק גדול מהם לא מסוגל להחזיק את בתי הקבע שלהם.
<מעוזיה סגל: אנחנו נתקלים בבעיות חדשות כתוצאה מזה.
<מעוזיה סגל: מדינת ישראל החליטה מסוף אוקטובר השנה להוריד את כל העובדים הסוציאליים שמטפלים במפונים.
<מעוזיה סגל: זה אומר שאנחנו לא נוכל לתת להם את הטיפול לו הם זקוקים.
<מעוזיה סגל: זאת אומרת שאני אפסיד תוך שנה תשעה מטפלים שמטפלים במפונים.
<מעוזיה סגל: מבחינתי זה בלתי אפשרי.
<מעוזיה סגל: זו מועצה שגדלה בכ-5,000 תושבים והיא חוזרת לאותו מקום שהייתה לפני.
<מעוזיה סגל: אנחנו מטפלים בלפחות 50% מהפונים שנמצאים אצלנו במידה כזאת או אחרת.
<מעוזיה סגל: רק לפני שבועיים היה אצלנו שלושה מקרים של בני נוער מהמופנים שאיימו בהתאבדות.
<מעוזיה סגל: זה לא משהו שעובר בקלות.
<מעוזיה סגל: אני מאוד מבקש, ואתה שיודע מה זה רווחה, אני מבקש שיעצרו את ביטול העובדים האלה.
אמנון כהן: עובדת סוציאלית דרורה גורדון, תוסיפי בנושא הזה עוד כמה משפטים.
<דרורה גורדון: אני כיום עובדת סוציאלית ומפקחת במשרד הרווחה.
<דרורה גורדון: הקשר שלי הוא היסטורי, אני מפונת ימית.
<דרורה גורדון: אני מתרגשת לראות את כל החברים ואני גם מרגישה מפונת הגוש, שם הכרתי את המחלקה לשירותים חברתיים וליוויתי אותה למעלה מ-20 שנה.
<דרורה גורדון: אני אבקש לחזק.
<דרורה גורדון: כל מה שנאמר כאן, אני רואה את - - -
אמנון כהן: במשרד יש החלטה שאותן רשויות שקלטו חלק מהמפונים וכתוצאה מכך גדלו במספר תושבים, מורידים אותן למספר התקנים שהיה בעבר.
אמנון כהן: שר הרווחה יודע מכך?
<דרורה גורדון: אני מאמינה.
<דרורה גורדון: אני באמת רוצה לומר - - -
אמנון כהן: ועם כל הרגישות שלו - - -
<אלי אסקוזידו: הרגישות שלו ושל ישראל מלאכי זה לבנות איזו מודל לטפל בישובי הקבע שהוקמו, לטפל בבעיות המצוקה שקיימות שמעוזיה סגל דיבר עליהן ושלא צפו אותן מראש.
<אלי אסקוזידו: בונים תכנית כרגע.
<דרורה גורדון: אוסיף עוד דבר, אלי איש יקר והיינו שותפים לקליטה של חלק מהמפונים יחד עם יאיר פרג'ון ומעוזיה.
<דרורה גורדון: אני מכירה את האנשים בגוש ואני מכירה אותם קרוב ל-9 שנים.
<דרורה גורדון: אני מתחברת לכל מה שנאמר כאן.
<דרורה גורדון: בהחלט כל העניין נמצא במקום של תהליך שמתקדם על פי קצב והנהלים הרגלים.
<דרורה גורדון: בדברים האלה מחויבים להיערך ולהביא דברים יצירתיים ובאופן יצירתי לבנות מודלים.
<דרורה גורדון: אני חושבת שאנחנו יכולים לתרום, הן אני והן החברים האחרים , כדי לתת מענה למצוקות וגם לדברים שאמרו מעוזיה, יאיר וכל האחרים שאמרו כאן.
<דרורה גורדון: להמשיך את תקצוב העובדים הסוציאליים שעושים עבודה נפלאה, המחלקות לשירותים חברתיים, הרשויות הקולטות.
<דרורה גורדון: אכן יש עדיין חלק נכבד של אוכלוסיות שלא הגיעו לבית הקבע שלהם.
<דרורה גורדון: חשוב לפתור את זה ולהציע רעיונות יצירתיים כמו שידעו לעשות בעניין - - -
אמנון כהן: את העלאת את הבעיות לממונים עליך במחוז, לסמנכ"לית, למנכ"ל ולשר?
אמנון כהן: אני לא רוצה לשמוע את הבעיות של העובדים הסוציאליים, אלא אם כן תאמרי שדיברתם עם השר, דיברנו עם זה ועם זה והאוזן אינה קשובה, ושאתם רוצים את הסיוע של הוועדה שתדרוש.
אמנון כהן: אבל האם זה נמצא במשא ומתן כזה או אחר מתקדם?
אמנון כהן: הבנתי ממעוזיה שיש לכם עוד שנה.
אמנון כהן: האם במהלך השנה אתם יושבים עם השר שמטפל בנושא הספציפי הזה בעבודת מטה, שולחן עגול ושהעלתם את הנושא?
אמנון כהן: אולי במשרד הכלכלה.
אמנון כהן: השאלה האם זה מתקדם יפה, אם לא אנחנו נפנה אליו כדי שלא יעצור.
אמנון כהן: תגידי לנו איפה זה עומד.
<דרורה גורדון: בהחלט זה עולה ברמה של המשרד וכן כמו שמעוזיה שאמר על המצב הזה שצריך להמשיך אותו.
<דרורה גורדון: אבל אני מציעה - - -
אמנון כהן: את לא מבינה אותי, אני אציע.
אמנון כהן: יש לכם בקשה לשר להמשיך את הפרויקט במתכונת כזאת או אחרת, יש מקומות שלא צריך כי המפונים הגיעו לשם באופן זמני, אבל יש מקומות שקלטו אותם כבר.
אמנון כהן: יש תוספת של 5,000 תושבים, הם צריכים לקבל לפי מפתח את התקנים, למשל עובדת סוציאלית לכל 1,000 או מספר אחר.
אמנון כהן: הגשת בקשה?
אמנון כהן: אני אוכל לראות את הבקשה?
אמנון כהן: תוכלי לשלוח אותה?
<דרורה גורדון: שמשרד השיכון והבינוי ומשרד הרווחה ומשרדים נוספים על מנת בהחלט - - -
אמנון כהן: אנחנו לא מדברים על אותו גל.
אמנון כהן: ביקשתי כעת לדעת לגבי משרד הרווחה ואל תאמרי לי כעת משרד השיכון והבינוי.
אמנון כהן: נמצא כאן שר השיכון והבינוי והוא יודע את המלאכה.
אמנון כהן: את תעבירי אלינו.
אמנון כהן: בבקשה ראש המועצה נחל שורק.
אמנון כהן: תעדכן אותנו מה אתה יודע ומה חשוב שנדע לגבי הקושי שיש לך עם הממשלה והמשרדים.
<אלי אסקוזידו: ראשית אין לי קושי מול אף אחד.
<אלי אסקוזידו: יש ממשלה, יש מול מי לעבוד.
<אלי אסקוזידו: אני פונה ומקבל תשובות לכל דבר.
<אלי אסקוזידו: כדי לפתור בעיות אני לא בא לוועדה לענייני ביקורת המדינה.
<אלי אסקוזידו: האחריות לטיפול במפונים היא של המועצה.
<אלי אסקוזידו: מהיום הראשון עשיתי כל מה שאני חושב שהיה צריך לעשות כמועצה ואחרי זה פניתי למדינה.
<אלי אסקוזידו: לפעמים הפסדתי דברים, אבל המפונים אצלי הרוויחו.
<אלי אסקוזידו: תמיד יש אל מול לדבר במדינה, יש למי אל מי לפנות ולקבל תשובות לכל שאלה.
<אלי אסקוזידו: הגענו לאורי אריאל ועכשיו הצפנו את הבעיה שמעוזיה דיבר עליה, זו בעיה שלא תיפתר וצריך לתת עליה את הדעת וכרגע מכינים תכנית.
<אלי אסקוזידו: לכל דבר שפונים יש למי לפנות.
<אלי אסקוזידו: לא צריך להגיע לכאן כדי לקבל תשובות, אנחנו נקבל תשובות.
<אלי אסקוזידו: קלטנו 351 משפחות ממפוני גוש קטיף.
<אלי אסקוזידו: הקמנו יישוב חדש, גני טל, צבי הנדל חבר אצלנו שם, עבר לבית הקבע.
<אלי אסקוזידו: רוב המשפחות, 99% , כבר עברו.
<אלי אסקוזידו: הקמנו יישוב חדש בשם נצר חזני, המשפחות ברובן עברו גם.
<אלי אסקוזידו: ביד בנימין עוד 251 משפחות.
<אלי אסקוזידו: אנחנו מטפלים במשפחות.
<אלי אסקוזידו: אם יש להן בעיות הכתובת זו אני והם צריכים לפנות אלי ואני פונה למנהלת תנופה או לאורי ולכל משרד אחר במדינת ישראל, לשר הרווחה שיהיה אצלנו בביקור, המנכ"ל כבר היה, הוא מכיר והוא יודע.
<אלי אסקוזידו: בסופו של דבר הכול זה עניין של כסף.
<אלי אסקוזידו: אורי אריאל מביא את הכסף והם נותנים את התקנים.
<אלי אסקוזידו: בעזרת השם זה יסתדר ואם יהיו בעיות נפנה למי שצריך ונקבל תשובות.
אמנון כהן: חבר הכנסת זבולון קלפה בבקשה.
זבולון כלפה: אני פה בשני כובעים.
זבולון כלפה: ראשית אני שייך לקהילה הזאת, כפי שאתה יודע אני מגוש קטיף.
זבולון כלפה: היום ב"שומריה" ומשמש היום כחבר כנסת.
זבולון כלפה: היום אנחנו חיים בעידן ההייטק והמחשב והרבה אנשים חושבים שעושים גזור, העתק, הדבק.
זבולון כלפה: במחשב זה טוב, עם בני אדם זה לא עובד.
זבולון כלפה: דיברו כאן האחרונים ואני חלק מהקהילה שהיא אחת מהקהילות שהשתקמו ונבנו ונראה לכאורה שהמצב טוב.
זבולון כלפה: אני מחלק את העניין, בצד הפיסי אני סומך על הצוות של שר השיכון והבינוי ומנהלת תנופה, אני סומך על המועצות האזוריות שמטפלות ותטפלנה, הכול יהיה בסדר.
זבולון כלפה: בתחומים הרכים אני חושב שהמדינה עושה כאן משגה גדול וטעות.
זבולון כלפה: הדבר הזה חייב להיות על סדר היום, כי כאן כבר יש עכשיו השלכה לדורות הבאים, על הילדים ובני הנוער ושלא לדבר על ההורים ועל המבוגרים.
זבולון כלפה: דיבר קודם מעוזיה סגל לגבי הפוסט-טראומה.
זבולון כלפה: כך הוא הגדיר את הדבר הזה, הוא גורם מקצועי ואני לא גורם מקצועי.
זבולון כלפה: אני יודע לבוא ולהגיד שהתהליכים האלה הם תהליכים ארוכים יותר, מורכבים יותר, כואבים הרבה יותר.
זבולון כלפה: זה לא דבר שנגמר בין לילה.
זבולון כלפה: משום מה אנשים חושבים שאחד המדדים זה הגעה לבתים או הפתרונות הפיסיים, הם חשובים מאוד ואני לא מקל בהם ראש.
זבולון כלפה: חשוב מאוד לדעת מהצד השני שכל התחומים הרכים-חברתיים צריכים להיות מונחים על השולחן בצורה מאוד מרכזית, בצורה של תהליכים ארוכים מאוד.
זבולון כלפה: אעיר עוד הערה אחת לגבי בעיות בירוקרטיה כאלה ואחרות.
זבולון כלפה: ישנן לא מעט מציאויות, כמו שתיאר כאן אילן ויש כאן את חיים שיושב בשקט ואני לא יודע למה, יש כל מיני מציאויות של אנשים שבעצם המדינה אומרת להם אחרי שהמדינה ביצעה את אותו מהלך, בעיניי את אותו פשע, אומרת להם 'עכשיו תתמודדו מול המערכת, מול הבירוקרטיה למינה'.
זבולון כלפה: המציאות היא מטורפת לגמרי.
זבולון כלפה: מתייחסים אליהם כאל אזרחים שגרתיים לכל דבר ועניין.
זבולון כלפה: יש שם לא מעט דברים שנופלים בין הכיסאות כתוצאה מכך.
זבולון כלפה: אני מוצא את עצמי בלשכה מוצף בעשרות רבות של פניות של כל מיני אנשים מדי חודש ואני מתמודד מול המערכת השונה.
זבולון כלפה: אני, מהמקום שלי כחבר כנסת, מצליח בחלק מהדברים ובחלק לא מצליח.
זבולון כלפה: אז מה אני מצפה מאזרחים פשוטים שצריכים להתמודד מול המערכת הזאת, מול הממסד הזה.
זבולון כלפה: לכן אני חושב שיש חשיבות רבה מאוד, א' למיקוד הפוקוס בעניין ולאי הזנחה של הדברים, במיוחד ממך שבא מהתחום החברתי וריכז וניהל את המחלקה בעיר רמלה, שמכיר את הצדדים החברתיים ומבין שזה חוסר של קהילה.
זבולון כלפה: אני חושב שיש חשיבות רבה מאוד לא להניח לנושא הזה ולהתמודד איתו לאורך זמן עד שבאמת נראה שהמסגרות והקהילות הללו נמצאות באמת על מסלול פתרון ושיש התייחסות למכלול השלם של הבעיה.
אמנון כהן: אנחנו מקדמים בברכה את תלמידי בית ספר מופת חופים מחדרה.
אמנון כהן: מה שלומכם.
אמנון כהן: תהיו אזרחים טובים, כאן כנסת ישראל זה הבית שלכם.
אמנון כהן: תבואו לבקר, תבואו ללמוד ובבוא העת תחליפו חלק מחברי הכנסת בעזרת השם.
אמנון כהן: כבוד השר אנחנו נותנים לך את זכות הדיבור.
אמנון כהן: אני כיושב ראש הוועדה באמת מעריך את עבודתך.
אמנון כהן: מיקדת את הנושאים והקב"ה ראה את מסירותך בנושא ואמר אשים אותו במקום מפתח, אני אשים אותו במקום שהוא יהיה אחראי לנושא.
אמנון כהן: אנחנו בחודש אדר בו נקרא בעזרת השם את מגילת אסתר.
אמנון כהן: כתוב "ואם לא לעת הזאת הגעת למלכות ...".
<שר הבינוי והשיכון אורי יהודה אריאל: תודה ליושב ראש, תודה לחברי הכנסת ולחברים השונים שהגיעו.
<שר הבינוי והשיכון אורי יהודה אריאל: שלום לתלמידי בית הספר מופת חופים חדרה.
<שר הבינוי והשיכון אורי יהודה אריאל: הייתי אצלכם בסיור, יש לכם עיר יפה, רק חסרים עוד 50 אלף יחידות דיור ואתם מסודרים.
<שר הבינוי והשיכון אורי יהודה אריאל: תעזרו לראש העיר.
<שר הבינוי והשיכון אורי יהודה אריאל: חברים, אני אתחיל ואומר שהמעבר של מנהלת תנופה ממשרד ראש הממשלה למשרד השיכון והבינוי היה טעות.
<שר הבינוי והשיכון אורי יהודה אריאל: זו החלטה אישית של ראש הממשלה.
<שר הבינוי והשיכון אורי יהודה אריאל: אני התרעתי בפני מנכ"ל משרדו שהמעבר יהיה קשה ונשלם עליו בגדול כי עצם המעבר, כפי שאמר כאן מישהו, עצם המעבר, שינוי התקנים והמחשוב ודברים אחרים, כל דבר כזה לוקח זמן.
<שר הבינוי והשיכון אורי יהודה אריאל: לצערי הרב צדקנו, אבל זה מאחורינו ואני לא מתכוון להחזיר את זה למישהו.
<שר הבינוי והשיכון אורי יהודה אריאל: אכן אני רואה בזה זכות גדולה, מצווה גדולה.
<שר הבינוי והשיכון אורי יהודה אריאל: אני יחד עם ישראל מלאכי שמנהל את העניין וכל העובדים האחרים עושים מאמצעים ככל שאנחנו יודעים.
<שר הבינוי והשיכון אורי יהודה אריאל: אנחנו קשובים לכולם החל מהתושב הבודד דרך ועד המתיישבים ראשי הקהילות, בוודאי דרך ראשי המועצות, משרדי הממשלה.
<שר הבינוי והשיכון אורי יהודה אריאל: אני לא חושב שנמנע ממישהו לדבר איתי לאורך כל השנים וגם בחודשים האחרונים.
<שר הבינוי והשיכון אורי יהודה אריאל: אנחנו משתדלים מאוד שזה יהיה בשיח עם כולם בדיוק מתוך הדברים שאתם, וחברי חבר הכנסת זבולון קלפה אמר, זה חלק מהעניין שעובדים ביחד וזה לא שהשלטון המרכזי מנחית ועושה ושהכול בסדר.
<שר הבינוי והשיכון אורי יהודה אריאל: מבקר המדינה כתב מספר דוחות.
<שר הבינוי והשיכון אורי יהודה אריאל: כדרכי אומר לכם תודה, כי אני חושב שזה גורם מדרבן, גורם שיוצר איזה חשבון נפש.
<שר הבינוי והשיכון אורי יהודה אריאל: הייתה וועדת חקירה ממשלתית וזה לא נגמר במבקר המדינה, שאמר את דעתו, אומר את זה במשפט אחד בעברית פשוטה, טיפול המדינה במגורשים הוא כישלון והעניין צריך להיות לפתחו של ראש הממשלה באופן אישי.
<שר הבינוי והשיכון אורי יהודה אריאל: כך הם התבטאו והם גם הביאו לו אישית את הדוח ואחרי זה לכל השאר, כי העניין מורכב מכל משרדי הממשלה ללא יוצא מן הכלל.
<שר הבינוי והשיכון אורי יהודה אריאל: זה דבר רב-מערכתי, אין כאן משרד, בסדר שר השיכון והבינוי אחראי על זה כעת.
<שר הבינוי והשיכון אורי יהודה אריאל: היה יותר נכון, אני חוזר על דבריי הקודמים, שזה יהיה במשרד רוה"מ (ראש הממשלה), כי משרד רוה"מ הוא האחראי על כל משרדי הממשלה.
<שר הבינוי והשיכון אורי יהודה אריאל: המציאות היום לצערי אחרת.
<שר הבינוי והשיכון אורי יהודה אריאל: אנחנו נעשה כל מאמץ לתקן את הדברים.
<שר הבינוי והשיכון אורי יהודה אריאל: צודק חבר הכנסת זבולון קלפה, עשו חוק לגירוש, אבל לא עשו חוק להתיישבות, כלומר עשו חצי דרך, איך מגרשים, פתחו את כל החוקים הקיימים, שיגעו את כולם ללא הכר והכול בשם הדמוקרטיה וסידרו, והיה אפשר לגרש מהר מאוד.
<שר הבינוי והשיכון אורי יהודה אריאל: הכול היה מבוטל בפני חוק הגירוש, רק דבר אחד לא עשו.
<שר הבינוי והשיכון אורי יהודה אריאל: לא עשו את החצי השני, להגיד עשינו את זה ועכשיו אנחנו צריכים לתת לאנשים גם בתשובות, כעת אנחנו חותכים את כל החוקים והנהלים הרגילים ועושים חקיקה מיוחדת לאנשים האלה.
<שר הבינוי והשיכון אורי יהודה אריאל: את זה לא עשו.
<שר הבינוי והשיכון אורי יהודה אריאל: זאת התקלה, כמובן מעבר להחלטה העקרונית, אבל כעת אני לא רוצה לפתוח אותה.
<שר הבינוי והשיכון אורי יהודה אריאל: זו התקלה הכי גדולה.
<שר הבינוי והשיכון אורי יהודה אריאל: אני אומר את זה ואני אומר ליושב ראש הועדה, אני מציע לכם לקרוא את הערתה החשובה של חברת הכנסת אורית סטרוק, לבחון מה קורה עם הסדרת הבדואים.
<שר הבינוי והשיכון אורי יהודה אריאל: אותה תקלה בדיוק, לא מוכנים ללמוד שום דבר.
<שר הבינוי והשיכון אורי יהודה אריאל: עושים חוק, אומנם עדיין לא התקבל החוק, אבל יש הצעת חוק שמונחת בנוגע להסדרת הבדואים, פירושו שמזיזים אותם לכל מיני מקומות, מכנסים אותם וכדומה.
<שר הבינוי והשיכון אורי יהודה אריאל: כל החוק הזה בנוי כך שאפשר לתת פיצויים מוגדלים וכל מיני דברים, רק אין את החצי השני איך מקימים להם,.
<שר הבינוי והשיכון אורי יהודה אריאל: נניח שהוחלט להקים ישוב, אז איך יקימו אותו בחודשיים במקום עשר שנים - - -
אמנון כהן: זה היה בדיון בממשלה.
אורית סטרוק: אנחנו לא פטורים מהאחריות.
<שר הבינוי והשיכון אורי יהודה אריאל: חבר הכנסת אמנון כהן, אתה יכול לגלגל את הכול.
<שר הבינוי והשיכון אורי יהודה אריאל: אני מציע להתעלם כרגע מהעניין הפוליטי.
אמנון כהן: לא פוליטי, זה היה בממשלה.
אמנון כהן: לא דנו על זה בממשלה?
<שר הבינוי והשיכון אורי יהודה אריאל: זה לא הדיון.
<שר הבינוי והשיכון אורי יהודה אריאל: אני מציע לך כדי שלא נעשה אחר כך 20 דוחות מבקר המדינה, אפשר לפנות ישירות למבקר המדינה, אני יכול לפנות, אבל זה לא מקובל ויש כאן את הוועדה ואני אורח שלך וזה בסדר גמור ובשמחה.
<שר הבינוי והשיכון אורי יהודה אריאל: אני מציע לך כן לבחון את העניין הזה עכשיו ולא אחרי שהכול יקרה וכשלא יהיה פתרונות אז יגידו שצריך וועדת חקירה ממשלתית ו- 20 ועדות שלך תשבנה על זה.
<שר הבינוי והשיכון אורי יהודה אריאל: הצעתי היא ואמרתי אותה, אתה תעשה עם זה מה שתבין.
אמנון כהן: אני רושם לעצמי.
<שר הבינוי והשיכון אורי יהודה אריאל: אתן תשובות להערות שעלו כאן.
<שר הבינוי והשיכון אורי יהודה אריאל: אגיד דבר כללי לפני כן.
<שר הבינוי והשיכון אורי יהודה אריאל: העקרונות שליווי את החלטת השרים האחרונה שנעשתה עם ועד מפוני גוש קטיף ועם האחרים, היא נעשתה עם התייעצות עם כולם ולא תמיד קיבלנו את כל ההערות, אבל היא נעשתה בהתייעצות והייתה מלוות עם המפונים.
<שר הבינוי והשיכון אורי יהודה אריאל: בהמשך להחלטות קודמות שהיו כבר בשנת 2011 של קץ התביעות, אנחנו לא מתכוונים, אני אומר את זה גם בתור תפקידי הנוכחי וגם בתור מי שחתם מטעם הממשלה על כמה וכמה הסכמים בתחום המגורשים ששיפרו את המצב בכל פעם, אנחנו לא מתכוונים לעשות עוד הסכם, אנחנו מתכוונים לסיים את הסיפור ולגמור אותו ולא להתחיל שוב גם בפיצויים האישיים וגם בדברים אחרים.
<שר הבינוי והשיכון אורי יהודה אריאל: אנחנו נמצאים כרגע, כפי שנאמר על ידי אליעזר, כחצי מהמשפחות פלוס עברו לבתי הקבע, עוד כ- 20% בונים את בתי הקבע – זה לא מצב טוב ושאף אחד לא יבין ממני שאני בסדר עם זה - ועוד חלק לא החלו, כמו ב"נווה-ים" ויש לנו מקומות נוספים שזה באמת בעיה גדולה.
<שר הבינוי והשיכון אורי יהודה אריאל: אנחנו נמצאים עם כ- 170 משפחות מוחלשות שמתקשות עד לא יכולות לבנות את בתי הקבע.
<שר הבינוי והשיכון אורי יהודה אריאל: קיבלנו החלטות במסגרת ועדת השרים לפני שבועיים שמאפשרות כמה מסלולים חדשים, מה שדרורה קראה יצירתיים, אני חושב שזה היה יצירתי.
<שר הבינוי והשיכון אורי יהודה אריאל: שוב, זה נעשה תוך תיאום עם כל הגורמים, לא דילגנו למיטב ידיעתי על אף אחד.
<שר הבינוי והשיכון אורי יהודה אריאל: אנחנו נלך למשפחה משפחה, ממש באופן אישי ננסה לתפור לה את החליפה שתאפשר לה לעבור לישוב קבע גם אם זה לא יהיה בית קבע, היא תעבור עם הקהילה והיא לא תישאר מאחור באתר.
<שר הבינוי והשיכון אורי יהודה אריאל: אמר לי מישהו הבוקר 'עוד מעט כבר אין לנו מניין באתר הקרוואנים'.
<שר הבינוי והשיכון אורי יהודה אריאל: אמרתי לו שמצד אחד זה משמח אותי כי זה סימן שאנשים עוברים ומצד שני זה מצער אותי על אלה שעדיין נשארו.
<שר הבינוי והשיכון אורי יהודה אריאל: למשל בגלל שהם רוצים לעבור ל"נווה-ים".
<שר הבינוי והשיכון אורי יהודה אריאל: <קריאה:> יש שם עדיין המון אנשים.
<שר הבינוי והשיכון אורי יהודה אריאל: תלוי באיזה אתרים.
<שר הבינוי והשיכון אורי יהודה אריאל: <קריאה:> ב"ניצן".
<שר הבינוי והשיכון אורי יהודה אריאל: אני לא מדבר על "ניצן", אני מדבר במקרה הזה על "עין צורים".
<שר הבינוי והשיכון אורי יהודה אריאל: הוא סיפר לי.
<שר הבינוי והשיכון אורי יהודה אריאל: ב"ניצן" יש הרבה.
<שר הבינוי והשיכון אורי יהודה אריאל: נכון, הוא האתר הכי גדול כפי שציין יאיר פרג'ון ראש המועצה.
<שר הבינוי והשיכון אורי יהודה אריאל: אנחנו מכירים את האתר היטב, יש אתרים יותר קטנים ואני שמח שהם מתרוקנים, זה סימן שאנשים עוברים.
<שר הבינוי והשיכון אורי יהודה אריאל: מצד שני אני מצטער על האנשים שנשארים שם כי אין להם את היכולת, אמרתי הם מוחלשים.
<שר הבינוי והשיכון אורי יהודה אריאל: הטענה לא כלפיהם, זו טענה כלפניו.
<שר הבינוי והשיכון אורי יהודה אריאל: כל הדוברים כאן צודקים, את זה אני אומר מראש.
<שר הבינוי והשיכון אורי יהודה אריאל: אני לא נמצא בויכוח כאן עם אף טענה ועם אף דובר, כולם צודקים ואני אנסה לענות.
<שר הבינוי והשיכון אורי יהודה אריאל: בנוגע לאזור התעשייה ארז התקדמנו, מה שנקרא 'תיק כליף', אתם מכירים אותו.
<שר הבינוי והשיכון אורי יהודה אריאל: זה מפעל שנדון וכדומה וכדומה.
<שר הבינוי והשיכון אורי יהודה אריאל: יש סיכום שינתנו פיצויים גם למי שלא רשם את הנכסים בספרים.
<שר הבינוי והשיכון אורי יהודה אריאל: כדי שנדבר בעברית, לא לרשום נכס יש לזה משמעות וזה לא בדיוק כמו שהוצג.
<שר הבינוי והשיכון אורי יהודה אריאל: אני לא מתכון להתווכח על זה.
<שר הבינוי והשיכון אורי יהודה אריאל: הובן שהם צריכים לקבל 100%, אין שאלה בעניין.
<שר הבינוי והשיכון אורי יהודה אריאל: כפי שנאמר על ידי עורכת הדין ישראלה אלימלך, הועדה המיוחדת של מנהלת תנופה לא מענישה מישהו במקום מס הכנסה או מס רכוש או מס משהו, פשוט אם יש לה עניין לגבי מישהו שתדבר איתו.